Koenigsegg

Η Koenigsegg Automotive AB είναι σουηδική αυτοκινητοβιομηχανία πολυτελών σπορ υπεραυτοκινήτων, η οποία έχει ως έδρα το Άνγκελχολμ της Σουηδίας. Ιδρυτής και πρόεδρος της εταιρείας είναι ο Κρίστιαν Φον Κόενιγκσεγκ (Christian von Koenigsegg), που ξεκίνησε την εταιρεία του το 1994, σε ηλικία μόλις 22 ετών. Το πρώτο εμπορικό μοντέλο της εταιρείας βγήκε στην αγορά το 2002 και ήταν το Koenigsegg CC8S, από το οποίο κατασκευάστηκαν συνολικά έξι αυτοκίνητα. Η Koenigsegg είναι ένας απο τους πρωτοπόρος στον τομέα της τεχνολογίας, έχοντας στραφεί στα εναλλακτικά καύσιμα είδη από το 2007, με την κατασκευή της ειδικής έκδοσης Koenigsegg CCXR, η οποία έκτος των συμβατικών καυσίμων μπορούσε να κινηθεί και με βιοκαύσιμα.Όλα τα αυτοκίνητα της εταιρείας είναι χειροποίητα και φτιαγμένα από ανθρακόνημα, με τον μέγιστο χρόνο κατασκευής τους να φτάνει τους 12 μήνες. Στα επιτεύγματα της εταιρείας, μεταξύ άλλων, συμπεριλαμβάνονται πλήθος από ρεκόρ Γκίνες, αλλά και πολλές διεθνείς διακρίσεις.

 Το 1994, ο Κρίστιαν Φον Κόενιγκσεγκ αποφασίζει να ξεκινήσει τη δική του εταιρεία κατασκευής αυτοκίνητων στο Άνγκελχολμ της Σουηδίας σε ηλικία 22 ετών, χωρίς να έχει καμία έως τότε εμπειρία στον τομέα της σχεδίασης και κατασκευής αυτοκινήτων και χωρίς ιδιαίτερη οικονομική άνεση. Έχοντας φτιάξει ο ίδιος τα πρώτα σχέδια για το αυτοκίνητο που ήθελε να κατασκευάσει, ο ιδρυτής της εταιρείας συνάντησε προβλήματα όταν έφτασε η ώρα για την κατασκευή του πρώτου πρωτότυπου οχήματος. Μην έχοντας την οικονομική άνεση, ήταν κυριολεκτικά ανέφικτο να κατασκευαστεί πρωτότυπο όχημα, γι’ αυτό και ο Κρίστιαν Φον Κόενιγκσεγκ έκανε κάτι αντισυμβατικό: στράφηκε στο Διαδίκτυο, βρίσκοντας προμηθευτές και μηχανικούς οι οποίοι ήταν πρόθυμοι να προσφέρουν τις υπηρεσίες τους, τις γνώσεις τους και τα προϊόντα τους, είτε δωρεάν, είτε με πολύ χαμηλό κόστος. Έτσι, το 1996 το Koenigsegg CC, το πρώτο πρωτότυπο της εταιρείας, είχε μετατραπεί από σχέδιο σε πραγματικό αυτοκίνητο. Η πρώτη εμφάνιση του πρωτότυπου οχήματος έγινε στο Διεθνές Φεστιβάλ Κινηματογράφου των Καννών το 1997, όπου και απέσπασε ιδιαίτερα θετικές κριτικές, δίνοντας έτσι το πράσινο φως στην εταιρεία για την περαιτέρω εξέλιξη του αυτοκινήτου, προκειμένου αυτό να βγει τελικώς στην παραγωγή. Το 1998, η εταιρεία αγόρασε καινούριες εγκαταστάσεις κοντά στο Άνγκελχολμ και ξεκίνησε την κατασκευή της γραμμής παραγωγής, προκειμένου όλα να είναι έτοιμα όταν η μαζική παραγωγή του αυτοκινήτου θα ξεκινήσει. Στο μεταξύ, εξειδικευμένοι μηχανικοί από μεγάλες αυτοκινητοβιομηχανίες, όπως η SAAB, η Bentley και η Bugatti, εργάζονταν προκειμένου να τελειοποιηθεί το σχέδιο του αυτοκινήτου.Το πρώτο πρωτότυπο παραγωγής ήταν έτοιμο τον Σεπτέμβριο του 2000 και παρουσιάστηκε στο κοινό στη διεθνή έκθεση αυτοκινήτου στο Παρίσι, το ίδιο έτος, αποσπώντας εξαιρετικές κριτικές. Το επόμενο έτος, 2001, ήταν ακόμα καλύτερο για την Koenigsegg, αφού το Koenigsegg CC ψηφίστηκε Αυτοκίνητο της Χρονιάς από το Σουηδικό περιοδικό Automobil και η εταιρεία έλαβε αρκετά βραβεία σχεδίασης, όπως το Γερμανικό Red Dot Award κ.α. Την ίδια χρονιά, το περιοδικό Car and Driver οδηγώντας το CC συμπεραίνει ότι υπερτερεί του συναγωνισμού του. To 2002, παραδίδεται το πρώτο αυτοκίνητο, ένα CC8S, στον ιδιοκτήτη του και η εταιρεία κάνει την παρουσία της και στην Ασία μέσα από τη Διεθνή έκθεση αυτοκινήτου της Σεούλ. Το επόμενο έτος, 2003, η εταιρεία συνεργάζεται με τον Loris Bicocchi προκειμένου να πραγματοποιήσουν βελτιώσεις στην ανάρτηση του αυτοκινήτου, ενώ μια πυρκαγιά στις εγκαταστάσεις παραλίγο να καταστρέψει ολοκληρωτικά το μέλλον της εταιρείας. Για καλή της τύχη, αρκετά μέλη του προσωπικού διέμεναν κοντά στις εγκαταστάσεις της εταιρείας, καλώντας έγκαιρα την πυροσβεστική και προλαβαίνοντας να σώσουν μεγάλο μέρος από την «προίκα» της εταιρείας. Αρχικά εξετάζεται το σχέδιο να κατασκευαστούν από την αρχή οι εγκαταστάσεις, αλλά γρήγορα εγκαταλείπεται και η Koenigsegg μετακομίζει στις εγκαταλειμμένες εγκαταστάσεις του κοντινού πολεμικού αεροδρομίου, το οποίο μετά από μερικές τροποποιήσεις αποδείχτηκε ιδανικός χώρος για την εταιρεία, που θα μπορούσε να χρησιμοποιεί και τον αεροδιάδρομο για τις δοκιμές της. Την ίδια χρονιά, το βρετανικό Top Gear ονομάζει το CC8S ως το ταχύτερο αυτοκίνητο που έχουν δοκιμάσει ποτέ και ταυτόχρονα κατακτάται και το ρεκόρ Γκίνες για το πιο δυνατό αυτοκίνητο παραγωγής. Την επόμενη χρονιά, 2004, παρουσιάστηκε στην Έκθεση Αυτοκινήτου της Γενεύης το νέο αυτοκίνητο της εταιρείας, το Koenigsegg CCR, που απέδιδε 806 ίππους. Στις 28 Φεβρουαρίου του 2005 το CCR παίρνει τον τίτλο του ταχύτερου αυτοκινήτου παραγωγής στον κόσμο στην πίστα του Nardo με τελική ταχύτητα 387,866 χλμ/ώρα και μπαίνει στο βιβλίο Γκίνες. Προηγουμένως, τον τίτλο αυτό κατείχε η McLaren F1 για επτά συνεχόμενα έτη. Το 2006, η εταιρεία παρουσιάζει το CCX, την τρίτη γενιά Koenigsegg, η οποία όπως και οι προηγούμενες αποσπά εξαιρετικά σχόλια. Το Koenigsegg CCX ήταν και το πρώτο παγκόσμιο αυτοκίνητο της εταιρείας, ενώ το επόμενο έτος μια βελτιωμένη «πράσινη» έκδοσή του βρίσκει το δρόμο για την αγορά. Η βελτιωμένη αυτή έκδοση ονομάστηκε Koenigsegg CCXR και ήταν το πρώτο αυτοκίνητο υπερυψηλών επιδόσεων που μπορούσε να κινηθεί και με βιοκαύσιμα αποδίδοντας 1.018 ίππους. Το 2008, το Koenigsegg CCX σπάει το ρεκόρ στην κατηγορία 0-300-0 χλμ/ώρα με μόλις 29 δευτερόλεπτα και μπαίνει στο βιβλίο Γκίνες, ενώ είναι και η χρονιά που το πρώτο αυτοκίνητο της εταιρείας παραδίδεται στην Αμερική. Το 2009 η Koenigsegg παρουσιάζει το Quant ένα ηλεκτρικό αυτοκίνητο το οποίο κατασκευάστηκε ειδικά για έναν πελάτη, ενώ το 2010 η εταιρεία γιορτάζει 15 χρόνια από την ίδρυσή της και παρουσιάζει το Koenigsegg Agera. Το πρωτότυπο Agera κέρδισε το βραβείο υπεραυτόκινητο της χρονιάς από το περιοδικό Top Gear για το 2010, ενώ το 2011 παρουσιάζεται και επίσημα πλέον το Koenigsegg Agera και το Koenigsegg Agera R στο Σαλόνι Αυτοκινήτου της Γενεύης, με το δεύτερο να κερδίζει και πάλι τον τίτλο του υπεραυτοκινήτου της χρονιάς, από το περιοδικό Top Gear Ινδίας. Την ίδια χρονιά, το Agera μπαίνει στο βιβλίο Γκίνες σπάζοντας το ρεκόρ στην κατηγορία 0-300-0 χλμ/ώρα με χρόνο 21,19 δευτερόλεπτα. 2011 - Το Koenigsegg Agera R μπαίνει στο Βιβλίο Γκίνες στην κατηγορία 0-300-0 χλμ/ώρα κάνοντας χρόνο 21,19 δευτερόλεπτα με οδηγό τον Robert Serwanski. 2011 - Το Koenigsegg Agera R κάνει νέο ρεκόρ στην κατηγορία 0-200-0 μίλια/ώρα κάνοντας χρόνο 24,96 δευτερόλεπτα με οδηγό τον Robert Serwanski. 2011 - Το Koenigsegg Agera R κάνει νέο ρεκόρ στην κατηγορία 0-200 μίλια/ώρα με χρόνο 17,68 δευτερόλεπτα και με οδηγό τον Robert Serwanski. 2011 - Το Koenigsegg Agera R κάνει νέο ρεκόρ στην κατηγορία 0-300 χλμ/ώρα με χρόνο 14,53 δευτερόλεπτα και με οδηγό τον Robert Serwanski. 2011 - Το Koenigsegg Agera R κάνει νέο ρεκόρ στην κατηγορία 200-0 μίλια/ώρα με χρόνο 7,28 δευτερόλεπτα και με οδηγό τον Robert Serwanski. 2011 - Το Koenigsegg Agera R κάνει νέο ρεκόρ στην κατηγορία 300-0 χλμ/ώρα με χρόνο 6,66 δευτερόλεπτα και με οδηγό τον Robert Serwanski. 2008 - Το Koenigsegg CCX κάνει νέο ρεκόρ στην κατηγορία 0-200 χλμ/ώρα με χρόνο 9,3 δευτερόλεπτα και με οδηγό τον Horst von Saurma. 2008 - Το Koenigsegg CCX κάνει νέο ρεκόρ στην κατηγορία 0-300-0 χλμ/ώρα με χρόνο 29,2 δευτερόλεπτα και με οδηγό τον Horst von Saurma. 2006 - Το Koenigsegg CCR κάνει ρεκόρ τελικής ταχύτητας στην πίστα του Nürburgring με τελική ταχύτητα 313 χλμ/ώρα και με οδηγό τον Horst von Saurma. 2006 - Το Koenigsegg CCX πετυχαίνει την υψηλότερη τελική ταχύτητα στην πίστα του Top Gear με 196 μίλια/ώρα(315.431 χλμ/ώρα) και οδηγό τον παρουσιαστή της εκπομπής J. Clarkson. 2005 - Το Koenigsegg CCX πετυχαίνει τον καλύτερο χρόνο στην πίστα του Top Gear με χρόνο 1 λεπτό και 17,60 δευτερόλεπτα και οδηγό τον Stig 2005 - Το Koenigsegg CCR σπάει το ρεκόρ τελικής ταχύτητας της πίστα του Nardo με τελική 388 χλμ/ώρα και οδηγό τον L. Bicocchi. 2012 - Guldkärnan 2012 – Στον Christian von Koenigsegg ως σχεδιαστής της Χρονιάς 2012 - EFR Business Week Award 2012 - Στον Christian von Koenigsegg με τίτλο: Καταφέρνοντας το ακατόρθωτο("Reaching the unreachable") 2012 - Top 100 Brand 2012 – Στην Koenigsegg ως μια από τις 100 πιο πολύτιμές εταιρίες πολυτελών ειδών 2011 - Guinness World Records -Στο Koenigsegg Agera R για το ρεκόρ στην κατηγορία 0-300-0 χλμ/ώρα με χρόνο 21,19 δευτερόλεπτα. 2011 –Περιοδικό GTspirit- Στο Koenigsegg Agera R ως υπεραυτοκίνητο της χρόνιας 2011 από επιλογή των αναγνωστών. 2011 – Top Gear (Ινδίας)- Στο Koenigsegg Agera R ως υπεραυτοκίνητο της χρόνιας 2011. 2010 – Top Gear- Στο Koenigsegg Agera R ως υπεραυτοκίνητο της χρόνιας 2010 2005 - Guinness World Records – Στο Koenigsegg CCR για το ρεκόρ τελικής ταχύτητας στην πίστα Nardo με τελική 387,866 χλμ/ώρα. 2005 - Guinness World Records – Στο Koenigsegg CCR ως το πιο ισχυρό αυτοκίνητο παραγωγής 2005 - Entrepreneur of The Year Award, 2005 - Στον Christian von Koenigsegg ως καλύτερος επιχειρηματίας της χρονιάς 2005. 2004 - Swedens Most Exiting Entrepeneur, 2004 - Στον Christian von Koenigsegg ως αναγνώριση για την επιχειρηματικότητά του. 2002 - Guinness World Records – Στο Koenigsegg CC8S ως το πιο δυνατό αυτοκίνητο παραγωγής. 2001 - The Red Dot Design Award - Στον Christian von Koenigsegg για την σχεδίαση του Koenigsegg CC. 2001 - Excellent Swedish Design Award, 2001 - Στον Christian von Koenigsegg για την σχεδίαση του Koenigsegg CC.